Ազգաբնակչության սոցիալիստական օրենք

Ազգաբնակչության սոցիալիստական օրենք (), սոցիալիզմի տնտեսական օրենք։ Փորձում է արտահայտել է աշխատանքի դինամիկան և արտադրության գործընթացում դրա օգտագործման բնույթը։ Սոցիալիզմի պայմաններում չի կարող լինել հարաբերական գերբնակչություն։ Ժողովրդական տնտեսության մշտական և պլանաչափ զարգացումն ապահովում է աշխատավորների քանակական աճի բարձր տեմպերը, բարձրացնում է բնակչության հարաճուն պահանջմունքների բավարարման մակարդակը։ Գիտատեխնիկական առաջադիմությունը պայմաններ է ստեղծում աշխատանքային օրվա կրճատման, մտավոր ու ֆիզիկական աշխատանքի էական տարբերությունների վերացման և սոցիալ-տնտեսական այլ հարցեր լուծելու համար։ 

Նյութական արտադրության ճյուղերում աշխատանքի արտադրողականության բարձրացումն առաջացնում է աշխատուժի բաշխման կառուցվածքային փոփոխություններ նյութական և ոչ նյութական արտադրության ոլորտների միջև և դրանց ներսում։ Արտադրողական ուժերի տեղաբաշխման սոցիալիստական սկզբունքներին համապատասխան, տարբեր շրջաններում ստեղծվում են նոր քաղաքներ և արդյունաբերական կենտրոններ, որոնք նպաստում են աշխատանքային ռեսուրսների արդյունավետ օգտագործմանը։

Մարքսիզմ